
	ACTA 


	Expedient núm.: 
	Òrgan col·legiat: 

	JGL/2021/41 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de novembre de 2021 

	Durada 
	des de les 19.00 fins a les 21.20 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/40 de la Junta de Govern Local de la sessió duta a terme el dia 25 d’octubre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2038/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00064;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de quinze euros (15,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1556/2019. Nomenament representant municipal al Consell Supramunicipal de Serveis Socials del Solsonès 

	Favorable
	Tipus de votació: unanimitat

	Atès que arran de la renúncia al càrrec d’alcalde per part de David Rodríguez i González, és necessari nomenar un nou representant municipal al Consell Supramunicipal de Serveis Socials del Solsonès,
A proposta de l’Alcaldia, la Junta de Govern Local, per unanimitat dels assistents, acorda:
Primer. Nomenar representant de l’Ajuntament de Solsona al Consell Supramunicipal de Serveis Socials del Solsonès Joan Parcerissa i Albacete.
Segon. Presentar aquest acord a la propera sessió que dugui a terme el Ple de l’Ajuntament de Solsona per a la seva ratificació.


AIGÜES
	Expedient 1792/2021. Revisió facturació aigua comptador comunitari 2n trimestre de 2021 

	Favorable
	Tipus de votació: unanimitat

	Vista la sol·licitud presentada i subscrita per Francesc Torres i Romero, administrador de la Comunitat de Propietaris Ctra. Manresa 36-38-40, en què demana que se li revisi la facturació d’aigua del comptador comunitari d’un immoble, corresponent al 2n trimestre de 2021, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2019, de 4 d’octubre, i per unanimitat dels assistents, acorda comunicar al sol·licitant que, degut a l’alta quantitat de comptadors individuals que resten del comptador comunitari, és possible que aquests individuals no marquin exactament tot el consum. Com que està prevista una campanya de canvi de comptadors, en el moment que es disposi dels nous comptadors, es canviaran els que siguin més antics i, així, valorar si el consum del comptador comunitari és o no correcte.


	Expedient 2061/2021. Modificació de pòlisses de subministrament d’aigua, octubre de 2021

	Favorable
	Tipus de votació: unanimitat

	La regidora delegada de Serveis Municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes d’octubre de 2021.


CONTRACTACIÓ
	Expedient 1954/2021. Contracte menor d'obra – construcció d'una solera per a la implantació d'un corró compactador de residus

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat de Medi ambient, de data 17 d'octubre de 2021, en el qual es motiva la necessitat i idoneïtat d'efectuar un contracte menor d'obra per adjudicar la construcció d'una solera per a la implantació d'un corró compactador de residus;
El codi CPV d'aquest contracte d'obra és 45210000-2;
Vist que es justifica la necessitat d'efectuar aquesta contractació atès l'interès públic i la manca de mitjans de què disposa l'Ajuntament;
Vist que l’Ajuntament va sol·licitar oferta per a la realització d'aquesta obra a nou constructors de Solsona amb capacitat d’obrar i habilitat professional per a dur a terme aquesta tasca, i que solament s'ha presentat una oferta;
Vist que el que es valora en aquesta obra és el termini d'execució;
Vist l’informe-proposta d’adjudicació de l'obra emès per l'enginyer municipal de data 28 d'octubre de 2021, en el qual esmenta que una vegada vista l’oferta es considera que l'oferta presentada per Jordi Colell Palou, per un import total de 12.058,35 €, IVA inclòs, que iniciarà els treballs el dia 2 de novembre de 2021 i els finalitzarà el dia 19 de novembre de 2021, és adequada a les necessitats per a la construcció d'una solera per a la implantació d'un corró compactador de residus;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor d'obra per a la construcció d'una solera per a la implantació d'un corró compactador de residus al contractista Jordi Colell Palou per un import total de 12.058,35 €, IVA inclòs, que iniciarà els treballs el dia 2 de novembre de 2021 i els finalitzarà el dia 19 de novembre de 2021.
Segon. Autoritzar i disposar la despesa amb càrrec a l'aplicació pressupostària 1620.63300 (millora deixalleria) per a l’exercici 2021.
Tercer. Designar com a responsable del contracte l'enginyer municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als constructors que se'ls ha sol·licitat pressupost i a l'adjudicatari.


	Expedient 1986/2021. Contracte obert de servei – manteniment funcional i preventiu de l'enllumenat públic

	Favorable
	Tipus de votació: unanimitat

	Actualment el servei de manteniment de l'enllumenat públic és prestat per Instal·lacions Malé, SL, d'acord amb el contracte administratiu signat el 29 de desembre de 2020, atès que va ser el licitador adjudicatari del procediment obert per a la contractació d'aquest servei. No obstant això, per acord de la Junta de Govern Local, de data 18 d'octubre de 2021, es va decidir no prorrogar el contracte per un any més i, per tant, aquest finalitza a data 31 de desembre de 2021.
Vist que la regidora delegada d’Urbanisme, Obres i Serveis municipals de l’Ajuntament de Solsona ha emès memòria justificada de data 2 de novembre de 2021, en la qual manifesta la necessitat d’iniciar una contractació per a la prestació del servei de manteniment i conservació de l’enllumenat públic, atesa la insuficiència de mitjans personals i materials de l’Ajuntament.
El contracte té com a finalitat principal el manteniment i la conservació de la xarxa d’enllumenat públic exterior del municipi de Solsona, que preveu la millora, l’eficiència i l’estalvi energètic, assegurant el correcte funcionament de l’enllumenat públic del municipi, mantenint el nivell de servei pel qual van ser projectades les instal·lacions, prevenint possibles avaries i realitzant, quan procedeixi, reparacions, reposicions, reemplaçaments, subministraments, millores i modificacions.
A la vista de les característiques del contracte que es pretén adjudicar: «Contracte de serveis per al manteniment funcional i preventiu de l’enllumenat de públic», per procediment obert, tramitació: ordinària, tipus de contracte: serveis, classificació CPV: 502321001 (serveis de manteniment de l’enllumenat públic de carrers), amb un pressupost base de licitació de 78.319,00 €, més el 21% d’IVA, el que representa un import total de 94.765,99 € (IVA vigent inclòs), amb una durada d’1 any, prorrogable per 1 any més, fins un màxim de 2 anys, comptador a partir del què s’estipuli en el contracte.
A la vista de les característiques i de l'import del contracte s'opta per l'adjudicació mitjançant procediment obert.
Examinada la documentació que l'acompanya, vist l'informe de Secretaria, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Aprovar l'expedient de contractació, mitjançant procediment obert per al servei "Manteniment funcional i preventiu de l'enllumenat públic", convocant la seva licitació.
Segon. Aprovar la despesa corresponent a l’exercici 2021 aplicació pressupostària 1650.21302 (conservació i reparació enllumenat públic).
Tercer. Aprovar els plecs de clàusules administratives particulars i de prescripcions tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible el dia de publicació de l'anunci de licitació.


CONVENIS
	Expedient 2062/2021. Conveni de col·laboració amb el Grup de Teatre Lacetània per a l'organització de diferents activitats programades, exercici 2021 i 2022

	Favorable
	Tipus de votació: unanimitat

	Es dona compte del conveni de col·laboració amb el Grup de Teatre Lacetània per a l'organització de diferents activitats programades, exercici 2021 i 2022, i que es transcriu tot seguit:
«Conveni de col·laboració entre l'Ajuntament de Solsona i el Grup de Teatre Lacetània
Solsona, __ de/d'__________ de 2021
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
I, de l’altra, Josep M. Parcerisa i Albacete, president del Grup de Teatre Lacetània, actuant en el seu nom i representació, amb seu social al Casal de Cultura i Joventut, local 25, Passeig de Sant Antoni M. Claret, Solsona.
Exposen
I. Que el Grup de Teatre Lacetània és una entitat que, a banda de les representacions teatrals, té com a objectiu també la difusió del teatre a la ciutat de Solsona i l’organització d’esdeveniments dins d’aquest àmbit.
II. Que, amb caràcter anual, el Grup de Teatre Lacetània (en endavant, el GTL) organitza un seguit d’activitats.
III. Que per als exercicis 2021 i 2022 les activitats programades són les que es relacionen a continuació:
· Cicle Escenes 2022
· Cicle Trau, festival de tardor 2021 i 2022
· Pastorets 2021/2022 i 2022/2023.
IV. Que és voluntat de l’Ajuntament de Solsona (en endavant, l’Ajuntament), a través de la regidoria de Cultura, col·laborar amb les activitats programades anualment pel GTL.
Per tot això, les parts
Acorden
Primer. El Grup de Teatre Lacetània organitzarà les tres activitats detallades a l’exposició de motius.
Segon. Per fer front a l’organització d’aquelles activitats, l’Ajuntament subvencionarà el GTL amb dues aportacions úniques de 500,00 € (cinc-cents euros) cadascuna, una per a l’exercici 2021 i l’altra per a l’exercici 2022.
Aquesta aportació resta condicionada a la realització de la totalitat de les tres activitats esmentades.
En el cas que, finalment, no es dugués a terme el Cicle Escenes o el Cicle Trau algun dels dos anys de vigència del conveni, l’Ajuntament podrà considerar la possibilitat de reduir proporcionalment l’import de la subvenció. En tot cas, la subvenció sí que resta condicionada a la representació dels Pastorets.
Tercer. L’elecció de les obres del Cicle Escenes i el Cicle Trau serà a càrrec del Grup de Teatre Lacetània, que ho comunicarà a l’Ajuntament amb l’antelació suficient per tal que pugui fer-ne ressò als mitjans municipals. Igualment, l’Ajuntament es farà ressò de les representacions dels Pastorets als mitjans municipals i, molt especialment, a l’agenda d’actes de Nadal.
Quart. La gestió i el resultat econòmic de les diferents representacions anirà a càrrec del Grup de Teatre Lacatània.
Cinquè. L’Ajuntament cedeix gratuïtament al Grup de Teatre Lacetània la utilització del Teatre Comarcal de Solsona els dies en què es facin les representacions dels Pastorets, assumint les despeses. Pel que fa als assaigs previs, serà precís que el GTL en faci prèviament la reserva i, en funció de la disponibilitat de la instal·lació, arribar a un acord amb la regidoria de Cultura.
Sisè. En fixar l’horari de les representacions, el GTL procurarà que no coincideixin amb actes organitzats per l’Ajuntament.
Setè. El conveni que avui se signa fa relació als exercicis 2021 i 2022. Es podrà prorrogar si així ho acorden les parts de manera expressa.
Vuitè. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent)
· finançament de l’actuació (recursos propis i altres ajuts)
· full de dades bancàries.
Novè. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 2051/2021. Convenis de col·laboració per a l’organització de l’activitat MIRA L’ART 

	Favorable
	Tipus de votació: unanimitat

	L’alcaldessa explica que s'ha programat l'activitat MIRA L'ART, amb la qual es vol apropar i donar a conèixer a la ciutadania la diversitat d'artistes locals i la seva obra, aprofitant per dinamitzar el nucli comercial de la ciutat.
L’activitat es durà en 10 aparadors del nucli urbà de la ciutat:
Plaça del Camp, 3, Bufau
Passeig del Pare Claret, 2, a l’antiga oficina del BBVA
Carrer del Castell, 36
Carrer del Castell, 34
Biblioteca Carles Morató, plaça de Ramon Llumà, 1
Cal Manel, carrer del Castell 17
Carrer de Sant Miquel 2, cal Casserres
Carrer de Sant Miquel, 1
Carrer de Sant Miquel, 5, Sala Gris
Carrer de Sant Miquel, 17 
En tots aquests aparadors s’unificarà l’estètica de la mostra amb pintura vítrica, així com un vinil amb informació dels artistes. Tots aquests elements seran retirats per l’Ajuntament una vegada finalitzi l’activitat, retornant els aparadors al seu estat original.
Atès que alguns d’aquests aquests aparadors són de titularitat privada i que s’ha arribat a un acord amb els propietaris dels locals:
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda facultar l'alcaldessa per a la signatura dels convenis amb cadascun dels propietaris esmentats, d’acord amb el model que es transcriu a continuació:
«Conveni de col·laboració
Solsona, __ de novembre de 2021
Reunits
D’una banda, Judit Gisbert i Ester, alcaldessa de l’Ajuntament de Solsona, amb NIF núm. P2525700G i adreça al carrer del Castell, 20.
I, de l’altra, ________________, amb DNI núm. _____________, propietari/ària del local situat als baixos del núm. ___ del carrer/plaça/passeig ________________ de Solsona.
Exposen
1. Que l’Ajuntament de Solsona (en endavant, l’Ajuntament) té prevista l’organització de l’activitat MIRA L’ART. Aquesta activitat vol apropar i donar a conèixer a la ciutadania la diversitat d’artistes locals i la seva obra, amb l’objectiu també de dinamitzar el nucli comercial.
2. Que, per a poder dur a terme l’activitat més amunt esmentada, cal disposar d’un seguit d’aparadors on exposar les obres objecte de la mostra.
3. Que ______________________ (en endavant, la propietat) és propietari/ària del local situat als baixos del núm. ___ del carrer/plaça/passeig ___________________________, local que disposa d’un o més aparadors aptes per a aquesta finalitat.
4. Que és voluntat d’ambdues parts arribar a un acord que permeti disposar de l’aparador objecte d’aquest document per a l’activitat MIRA L’ART.
5. Que aquest acord es regirà per les següents
Clàusules
1. La propietat autoritza l’Ajuntament a fer ús de l’aparador situat als baixos de l’edifici situat al núm. ___ del carrer/plaça/passeig ____________________________________ per a instal·lar-hi una o més de les obres que formen part de la mostra MIRA L’ART.
2. Una vegada finalitzada la vigència d’aquest conveni, l’Ajuntament retornarà les claus de l’establiment a la propietat i el local es trobarà en les mateixes condicions en què li va ser cedit i retirant totes les obres d’art i el material que hi pogués haver col·locat.
3. La propietat no rebrà cap contraprestació econòmica. No obstant això, sí que l’Ajuntament es farà càrrec de la despesa corresponent al consum elèctric que s’hagi fet al local durant els dies de la cessió. L’Ajuntament abonarà la quantitat corresponent a la propietat, prèvia presentació del rebut emès per la companyia subministradora.
4. La responsabilitat civil de tot allò que s’esdevingui a l’espai objecte del conveni serà única i exclusivament de l’Ajuntament.
5. L’Ajuntament en podrà fer ús entre els dies 1 de novembre de 2021 i 15 de gener de 2022. En el cas que es decidís allargar la mostra, aquest conveni es podria prorrogar per acord exprés de les dues parts.
6. No obstant allò que preveu el punt anterior, la propietat podrà recuperar el ple gaudi de l’aparador en qualsevol moment. En aquest cas, l’Ajuntament retirarà les obres i el material en un termini màxim de 48 hores.
I perquè així consti i en prova de conformitat, signen aquest conveni, per duplicat, però amb un únic efecte, a la ciutat i data al principi assenyalats.»


CULTURA
	Expedient 2055/2021. Centre Sanitari del Solsonès – utilització Sala Polivalent

	Favorable
	Tipus de votació: unanimitat

	Vista la sol·licitud presentada i subscrita per Juan José Campus García, director mèdic del Centre Sanitari del Solsonès, en què demana poder utilitzar la Sala Polivalent el dia 3 de novembre, de les 15.00 a les 20.00 hores, i el dia 5 de novembre, de les 9.00 a les 19.00 hores, per dur a terme la campanya de vacunació de la grip i de la tercera dosis contra la COVID;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2056/2021. Servei Ocupacional Amisol – utilització material

	Favorable
	Tipus de votació: unanimitat

	Vista la sol·licitud presentada i subscrita per Lourdes Pedrol i Solanes, Directora Tècnica del Servei Ocupacional Amisol, en què demana poder utilitzar una paella per a unes 50 persones el dia 5 de novembre, per poder dur a terme un dinar amb els usuaris del Servei de Teràpia Ocupacional i els seus monitors;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2057/2021. Cessió d'un local municipal

	Desfavorable
	Tipus de votació: unanimitat

	Vista la sol·licitud en què es demana la cessió d'un local per poder impartir classes de llengua anglesa i/o francesa a la ciutadania sense afany de lucre;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva petició, ja que l'Ajuntament no cedeix les instal·lacions municipals a particulars sense previ pagament de la taxa corresponent.


EDUCACIÓ
	Expedient 2046/2021. Centre de Formació de Persones Adultes del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita per M. Lurdes Pujantell i Caelles, directora del Centre de Formació de Persones Adultes del Solsonès, en què demana poder disposar d’una urna, del 23 al 26 de novembre de 2021, per dur a terme les eleccions al Consell Escolar el dia 25 de novembre de 2021;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita.


GOVERNACIÓ
	Expedient 2040/2021. Comunitat Propietaris C/Josep M. de Sagarra – accés pàrquing edifici

	Desfavorable
	Tipus de votació: unanimitat

	Vista la sol·licitud presentada i subscrita per Xantal Casas i Roca, administradora de la Comunitat de Propietaris C/ Josep M. de Sagarra, en què exposa les dificultats per accedir al pàrquing de l'edifici i demana que s'elimini la plaça d'estacionament immediatament anterior a la part esquerra de l'accés al pàrquing per facilitar la maniobra i que s'aprofiti aquesta plaça d'aparcament pels cubells de la recollida porta a porta, tant d'aquest edifici com de l'edifici situat al carrer d'Alcalde Moles;
Vist l'informe 562/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que no es pot atendre la seva sol·licitud.


	Expedient 2042/2021. Accés garatge 

	Favorable
	Tipus de votació: unanimitat

	Vista la sol·licitud en què s’exposa les dificultats per accedir a un garatge i demana que s'habiliti un espai anterior a l'entrada del mateix en el sentit de circulació del carrer;
Vist l'informe emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que s'eliminarà l'espai que hi ha entre els dos guals existents per facilitar la sortida i l’entrada dels vehicles, es pintaran els estacionaments per visualitzar-ne millor la delimitació i que s’allargarà la línia groga de la vorera fins al límit de l’edifici.


	Expedient 2047/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2068/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a uns vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2039/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


MEDI AMBIENT
	Expedient 2048/2021. Pagament taxa recollida escombraries

	Favorable
	Tipus de votació: unanimitat

	Vista la sol·licitud en què s’exposa que, tot i tenir un habitatge a Solsona, no hi viu i només hi és puntualment, per la qual cosa demana que, pel que fa a la taxa d'escombraries, no pagar-ne la taxa complerta;
A proposta dels regidors delegats de Medi ambient i d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que la taxa per recollida d'escombraries no preveu cap bonificació ni cap exempció. El fet imposable de la taxa és l'ús, no la freqüència amb què es puguin generar les escombraries.


	Expedient 2041/2021. Direcció General d'Agricultura i Ramaderia – plaga del bernat marró

	Favorable
	Tipus de votació: unanimitat

	Ramon Montaner, regidor delegat de Medi ambient, dona compte de l'escrit tramès per la Direcció General d'Agricultura i Ramaderia en què s'informa de la nova plaga del bernat marró i demana que s'identifiquin els focus que hi pugui haver al municipi.


MERCAT
	Expedient 2032/2021. Justificació absències del mercat setmanal de venda no sedentària, divendres 22 d'octubre de 2021

	Favorable
	Tipus de votació: unanimitat

	Vistos els articles 17 i 18 de l'ordenança reguladora del mercat municipal de Solsona de venda no sedentària;
Vista la informació documental aportada del tècnic de comerç després de fer la inspecció in situ del control d’assistència del mercat de venda no sedentària del divendres 22 d’octubre del 2021;
Vist que cap marxant ha justificat la seva absència al mercat setmanal;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Notificar a uns maxants la seva absència del mercat setmanal de venda no sedentària de Solsona corresponent al divendres 22 d’octubre del 2021 i comptabilitzar aquesta absència com a període de vacances.
Segon. Notificar a un marxant la seva absència del mercat setmanal de venda no sedentària de Solsona corresponent al divendres 22 d’octubre del 2021 i comptabilitzar aquesta absència com a falta injustificada al haver esgotat ja el període de vacances contemplat a l’ordenança reguladora del mercat municipal de venda no sedentària.


PARCS I JARDINS
	Expedient 2021/2021. Comunitat Propietaris Edifici Pinassa – manteniment parc urbà

	Favorable
	Tipus de votació: unanimitat

	Vista la sol·licitud presentada i subscrita per Artur Boix i Gras, administrador de la Comunitat de Propietaris Edifici Pinassa, en què demana una solució als problemes de manteniment del parc urbà situat al costat de l'edifici i que s'estudiï la possibilitat d'encimentar la part de jardí del darrere, per evitar les filtracions que pateixen al pàrquing comunitari;
A proposta dels regidors delegats de Parcs i jardins i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, desprès de la trobada mantinguda sobre el terreny amb la regidora delegada d'Urbanisme, en què es concretaren les actuacions de millora que es farien al parc, es revisarà l'enllumenat i es tindrà cura del manteniment de l'espai enjardinat i del mobiliari urbà.


PATRIMONI
	Expedient 1886/2021. Titularitat finca situada a la partida de Sant Pere Màrtir 

	Favorable
	Tipus de votació: unanimitat

	Vista la sol·licitud en què es demana que l'Ajuntament de Solsona deixi d'ocupar la finca situada a la partida de Sant Pere Màrtir, atès que els seus titulars no han donat la seva autorització per l'ocupació;
Atès que l'Ajuntament de Solsona desconeixia el propietari del terreny i que a la documentació obrant a l'Ajuntament i al cadastre figurava l'Ajuntament de Solsona com a titular de la finca esmentada;
Atès que la sol·licitant ha aportat escriptures públiques i notes registrals que acrediten que la titularitat de la parcel·la no correspon a l'Ajuntament de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que l'Ajuntament de Solsona reconeix que no és el titular de la finca descrita i que sols l'ocuparà si disposa de l'autorització de la propietat.


PERSONAL
	Expedient 2035/2021. Permís per formació

	Desfavorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per fer el curs: "Preparació per a la certificació europea de serra mecànica", organitzat pel Centre Tecnològic i Forestal de Catalunya, que s'imparteix en modalitat presencial els dies 16 a 19 de novembre de 2021, de les 8.00 a les 15.30 hores, amb un total de 30 hores i un cost de 250,00 €;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda desestimar la sol·licitud presentada per fer el curs "Preparació per a la certificació europea de serra mecànica". El treballador té un contracte d'interinitat per substitució d'un treballador en situació de IT que, en breu, es resoldrà amb la incorporació del treballador substituït; a més a més, s'ha resolt la concessió d'una formació amb data 25 d'octubre de 2021 i les tasques forestals amb serra mecànica les té assignades una persona de la plantilla que té la formació i els EPIS necessaris, ja que forma part de les seves funcions.


	Expedient 2045/2021. Permís per formació

	Favorable
	Tipus de votació: unanimitat

	Vista la sol·licitud presentada una treballadora municipal de data 27 d'octubre de 2021, en què sol·licita permís per formació per fer el curs: "4a edició de Fiddelitzem-nos", organitzat per l'Escola Superior de Música de Catalunya, que s'imparteix en modalitat presencial el dia 7 de novembre de 2021, amb una durada de 8 hores i un cost de 30,00 €;
Vist el que estableix el pacte-conveni de l'Ajuntament de Solsona a l'article 10 referent a la formació del personal;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les 8 hores de formació que s'imputaran al curs 2021/2022. Una vegada finalitzada la formació caldrà fer arribar el certificat corresponent.


	Expedient 1142/2021. Ratificació resolucions Alcaldia 369/2021 i 370/2021, de 29 d’octubre – contractació d'un tècnic dinamitzador del nucli antic i d'una tècnica d'inserció laboral 

	Favorable
	Tipus de votació: unanimitat

	L'alcaldessa Judit Gisbert i Ester, en relació a l'expedient 1142/2021, informa que:
1. El dia 29 d'octubre de 2021 es va conèixer la resolució del Servei d’Ocupació de Catalunya de 28 d'octubre de 2021, on es resolia atorgar a l’Ajuntament de Solsona una subvenció per a la contractació d’un tècnic/a dinamitzador/a del nucli antic dins el projecte "Treball als barris" durant un període de 12 mesos a jornada complerta (exp. CTB-020/21) i, per poder donar compliment als terminis de l'expedient, el mateix dia 29 d'octubre es va haver d'acordar la contractació mitjançant resolució d’Alcaldia 369/2021.
2. El dia 29 d'octubre de 2021 es va conèixer la resolució del Servei d’Ocupació de Catalunya de 28 d'octubre de 2021, on es resolia atorgar a l’Ajuntament de Solsona una subvenció per a la contractació d’un tècnic d’inserció durant un període de 12 mesos a temps complet (exp. CTB-020/21) i, per poder donar compliment als terminis de l'expedient, el mateix dia 29 d'octubre es va haver d'acordar la contractació mitjançant resolució d’Alcaldia 370/2021.
Per aquests motius, 
La Junta de Govern Local, per unanimitat dels assistents, acorda ratificar les resolucions d'Alcaldia 369/2021 i 370/2021, adoptades el dia 29 d'octubre de 2021, el contingut de les quals es transcriu tot seguit:
Resolució d’Alcaldia 369/2021
«Vist que la Junta de Govern Local, en la sessió del dia 26 d’octubre de 2020, aprovà les bases de la convocatòria per la contractació d’un tècnic/a dinamitzador/a del nucli antic dins el projecte «Treball als Barris», com a personal laboral temporal a jornada completa (codi de convocatòria C07/2020), per torn lliur i constitució d’una borsa de treball;
Vistes les bases reguladores que regeixen la convocatòria, publicades al BOP de Lleida núm. 217 del dia 10 de novembre de 2020, al taulell d’anuncis i al web de l’Ajuntament de Solsona;
Vist l’acord de la Junta de Govern Local, de 14 de desembre de 2020, on es va aprovar la proposta del tribunal qualificador de resolució de la convocatòria borsa de treball amb la finalitat de proveir de manera temporal un lloc de treball de tècnic/a dinamitzador/a del nucli antic, com a tècnic d’ocupació i desenvolupament local;
Vista la resolució del servei d’Ocupació de Catalunya de data 22 de desembre de 2020, on es resol atorgar a l’Ajuntament de Solsona una subvenció per a la contractació d’un tècnic per executar el programa E: «Dinamització econòmica i social del nucli antic de Solsona» durant un període de 10 mesos a temps complert (exp. CTB-26-20);
Vista la sol·licitud de subvenció per a la contractació d’un tècnic per executar el programa E: «Dinamització econòmica i social del nucli antic de Solsona» durant un període de 12 mesos a temps complert, entre d’altres projectes, presentada per aquest ajuntament en data 28 de juny de 2021, d’acord amb la Resolució EMT/1800/2021, de 2 de juny, per la qual s'obre la convocatòria per a l'any 2021 per a la concessió de subvencions destinades al "Programa de suport als territoris amb majors necessitats de reequilibri territorial i social: Projecte Treball als Barris";
Vista la resolució del Servei d’Ocupació de Catalunya de 28 d'octubre de 2021, on es resol atorgar a l’Ajuntament de Solsona una subvenció per a la contractació d’un tècnic per executar el programa E: «Dinamització econòmica i social del nucli antic de Solsona» durant un període de 12 mesos a temps complet (exp. CTB-020/21);
Fonaments de dret
Vist el que disposa l’article 15 del Reial decret legislatiu 2/2015, de 23 d’octubre, pel que s’aprova el text refós de la Llei de l’estatut dels treballadors;
Vist el que disposa l’article 53 del Decret legislatiu 2/2003 de 28 d’abril, pel qual s’aprova el text refós de la Llei municipal i de règim local de Catalunya;
Vist el que disposa l’article 21.1.h de la Llei 7/1985, de 2 d'abril, reguladora de les bases del règim local;
Resolc
Primer. Prorrogar un contracte durant un període de 12 mesos a temps complet, a partir del dia 30 d’octubre de 2021 i fins el 29 d'octubre de 2022, per ocupar el lloc de treball de tècnic dinamitzador del nucli antic i executar el projecte inclòs a l’expedient CTB-020/21.
Segon. Deixar sense efecte la comunicació de preavís final contracte de data 7 d’octubre de 2021 i número de registre de sortida E2242, notificada a Aleix Solé Sellarès el mateix dia 7 d’octubre de 2021. S’informa al treballador que es regularitzarà la liquidació abonada el dia 29 d’octubre de 2021.
Tercer. Comunicar aquesta resolució a l’interessat. Així mateix, se li informarà sobre el tractament de les seves dades personals i del compromís de confidencialitat en ocasió de la relació que s'entaula amb l'Ajuntament.
Quart. Donar-ne compte al Ple, en la primera sessió que se celebri, pel seu coneixement i efectes, i en compliment del que disposa l’article 23.1 de la Llei 7/85.»
Resolució d'Alcaldia 370/2021
«Vist que la Junta de Govern Local, de 20 d’octubre de 2014, va aprovar les bases reguladores de la convocatòria de concurs lliure per a la contractació laboral temporal a temps complet d’una plaça de tècnic/a d’inserció laboral amb competències com a Coach;
Vist que tant la convocatòria com les bases aprovades es van publicar al web municipal i al BOP de Lleida núm. 205 de 27 d’octubre de 2014;
Vistes les actes del tribunal qualificador dels dies 3 i 12 de desembre de 2014 i l’escrit de renúncia de l’aspirant amb més puntuació, es proposa la contractació de IRC per haver estat el segon aspirant que ha obtingut millor puntuació;
Vista la resolució del servei d’Ocupació de Catalunya de data 10 de desembre de 2014, on es resol atorgar a l’Ajuntament de Solsona una subvenció per contractar un dispositiu d’inserció sociolaboral per un període de 12 mesos, d’acord amb l’Ordre EMO/225/2014 de 22 de juliol;
Vista la sol·licitud de subvenció per a la contractació de dos tècnics d’inserció laboral a temps complet, presentada per aquest ajuntament en data 22 de maig de 2015, d’acord amb la Resolució EMO/758/2015, de 17 d’abril;
Vista la resolució del Servei d’Ocupació de Catalunya de data 21 d’octubre de 2015, on es resol atorgar a l’Ajuntament de Solsona una subvenció per a la contractació de dos tècnics d’inserció laboral entre d’altres projectes, (exp. LTB-074/15);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 30 de setembre de 2016, d’acord amb la Resolució TSF/1694/2016, de 7 de juliol;
Vista la resolució del Servei d’Ocupació de Catalunya de 13 de desembre de 2016, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-093/16);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 31 de juliol de2017, d’acord amb la Resolució TSF/1324/2017, de 25 de maig;
Vista la resolució del Servei d’Ocupació de Catalunya d’11 de desembre de 2017, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-033/17);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 28 de setembre de 2018, d’acord amb la Resolució TSF/1867/2018, de 24 de juliol;
Vista la resolució del Servei d’Ocupació de Catalunya de 5 de desembre de 2018, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-030/18);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 27 de setembre de 2019, d’acord amb la Resolució TSF/1847/2019, de 26 de juny;
Vista la resolució del Servei d’Ocupació de Catalunya de 17 de desembre de 2019, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-047/19);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 26 de novembre de 2020, d’acord amb la Resolució TSF/2902/2020, d'11 de novembre, per la qual s'obre la convocatòria per a l'any 2020 per a la concessió de subvencions destinades al «Programa de suport als territoris amb majors necessitats de reequilibri territorial i social: Projecte Treball als Barris»;
Vista la resolució del Servei d’Ocupació de Catalunya de 22 de desembre de 2020, on es resol atorgar a l’Ajuntament de Solsona una subvenció per a la contractació d’un tècnic d’inserció durant un període de 10 mesos a temps complet (exp. CTB-26/20);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 28 de juny de 2021, d’acord amb la Resolució EMT/1800/2021, de 2 de juny, per la qual s'obre la convocatòria per a l'any 2021 per a la concessió de subvencions destinades al «Programa de suport als territoris amb majors necessitats de reequilibri territorial i social: Projecte Treball als Barris»;
Vista la resolució del Servei d’Ocupació de Catalunya de 28 d'octubre de 2021, on es resol atorgar a l’Ajuntament de Solsona una subvenció per a la contractació d’un tècnic d’inserció durant un període de 12 mesos a temps complet (exp. CTB-020/21);
Fonaments de dret
Vist el que disposa l’article 15 del Reial decret legislatiu 2/2015, de 23 d’octubre, pel que s’aprova el text refós de la Llei de l’estatut dels treballadors;
Vist el que disposa l’article 53 del Decret legislatiu 2/2003 de 28 d’abril, pel qual s’aprova el text refós de la Llei municipal i de règim local de Catalunya;
Vist el que disposa l’article 21.1.h de la Llei 7/1985, de 2 d'abril, reguladora de les bases del règim local;
Resolc
Primer. Iniciar una contractació durant un període de 12 mesos a temps complet, a partir del dia 1 de novembre de 2021 i fins el 31 d'octubre de 2022, per ocupar el lloc de treball de tècnica d’inserció laboral, per executar el projecte inclòs a l’expedient CTB-020/21.
Segon. Comunicar aquesta resolució a la interessada. Així mateix, se li informarà sobre el tractament de les seves dades personals i del compromís de confidencialitat en ocasió de la relació que s'entaula amb l'Ajuntament.
Tercer. Donar-ne compte al Ple, en la primera sessió que se celebri, pel seu coneixement i efectes, i en compliment del que disposa l’article 23.1 de la Llei 7/85.»


URBANISME
	Expedient 1564/2020. Llicència urbanística – supressió de barreres arquitectòniques (col·locació d’ascensor i accessos) en un edifici plurifamiliar entre mitgeres

	Favorable
	Tipus de votació: unanimitat

	Vist que el dia 7 d’octubre de 2020, la Comunitat de Propietaris Carrer Sant Roc, sol·licità llicència d'obres per a la supressió de barreres arquitectòniques (col·locació d’ascensor i accessos) a un edifici plurifamiliar entre mitgeres, situat al carrer de Sant Roc;
Vist que la Junta de Govern Local, en la sessió duta a terme el dia 19 d’abril de 2021 acordà concedir la llicència d’obres amb una sèrie de condicionants (Mn2021/59);
Vistos els informes emesos per l’arqueòleg municipal el dia 20 d’octubre de 2021 i pels Serveis Tècnics Municipals el dia 22 d’octubre 2021, i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Comunicar al sol·licitant i representant el següent:
1.1. La llicència d’obres concedida condicionava l’execució de l’obra a: «En quant als acabats i colors de la façana, baixants, baranes estructura metàl·lica i fusteries, hauran d’estar d’acord, en tot moment, a l’article 51 del PEPNAS – Carta cromàtica.»
1.2. En inspecció rutinària s’observen els següents elements realitzats que no s’adeqüen a l’entorn:
a. La canal i baixants són de xapa de color natural.
Cal justificar que el material utilitzat per a la canal i els baixants compleix amb el planejament vigent.
b. Els forjats de les passarel·les s’han executat amb sistema de forjat col·laborant i s’ha deixat vista la xapa col·laborant per la seva part inferior. Aquestes passarel·les s’assimilarien a balcons, en indicar el PEPNAS que les mitgeres han de tractar-se amb els mateixos materials, textures i colors de les façanes principals.
L’acabat dels sostres en xapa no s’integra a l’entorn i cal acabar-los amb qualsevol element llis i pintat amb els colors de la carta cromàtica per a les façanes.
c. De la mateixa manera, l’acabat de sota la coberta, visible des del carrer, cal pintar-lo d’un color admissible a l’article 51 per a façanes, acordat amb els Serveis Tècnics Municipals.
2. Atorgar un termini de 10 dies per justificar el que es detalla a l'apartat a).
3. Atorgar un termini d'un mes per esmenar el que es detalla als apartats b) i c).


	Expedient 1927/2020. Procediment ordinari, 407/2020 D – sector "La Cabana del Silo" 

	Favorable
	Tipus de votació: unanimitat

	Es dona compte de l'escrit que s'ha rebut del Jutjat Contenciós Administratiu núm. 1 de Lleida, amb registre d'entrada núm. 2674, de 22 d'octubre de 2021, referent al procediment ordinari 407/2020 D, interposat contra l'Ajuntament de Solsona, per l'aprovació definitiva del projecte d’urbanització, del projecte de reparcel·lació i dels estatuts i bases de la Junta de Compensació de la Cabana del Silo, en què comunica que a la petició de destiment presentada per la part actora i la part codemandant no s'ha presentat cap escrit ni de conformitat ni de disconformitat amb el desestiment.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

